《壬子正月重赴金陵志馆偶诵陶诗遥遥从羁役一心处两端句怃然有感》
清代·邵泰

春风从何来，所过不留迹。人与物同春，欣欣各自得。

而我独何物，当春转萧瑟。亲老不能待，饥驱此行役。

纵非出山泉，仰愧入林翮。一心信两端，绎思有馀戚。

缅昔负米贤，欢焉供子职。

作者简介：（1690—1758）顺天大兴人，侨居江苏，字峙东，号北崖。康熙六十年进士，官编修，曾主四川乡试。能作擘窠大字，吴中匾额碑刻，多出其乎。